OpenLLM-France/wikimedia huggingface dataset:
# East Williston (Nova York)

East Williston és una població dels Estats Units a l'estat de Nova York. Segons el cens del 2000 tenia 2.503 habitants.

## Demografia

Segons el cens del 2000, East Williston tenia 2.503.000 habitants, 833 habitatges, i 717 famílies. La densitat de població era de 1.725,7 habitants/km².
Dels 833 habitatges en un 42,5% hi vivien nens de menys de 18 anys, en un 77,4% hi vivien parelles casades, en un 6,4% dones solteres, i en un 13,9% no eren unitats familiars. En el 12,7% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,29.
Per edats la població es repartia de la següent manera: un 28,2% tenia menys de 18 anys, un 5,8% entre 18 i 24, un 22,7% entre 25 i 44, un 27,8% de 45 a 60 i un 15,5% 65 anys o més.
L'edat mediana era de 41 anys. Per cada 100 dones de 18 o més anys hi havia 90,7 homes.
La renda mediana per habitatge era de 109.111 $ i la renda mediana per família de 118.611 $. Els homes tenien una renda mediana de 90.952 $ mentre que les dones 44.861 $. La renda per capita de la població era de 50.484 $. Entorn de l'1,4% de les famílies i l'1,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Williston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- East Williston». American Fact Finder. Oficina del Cens dels Estats Units, 12-01-2010.
# Wolf Erlbruch

Wolf Erlbruch (Wuppertal, 30 de juny de 1948 - Wuppertal, 11 de desembre de 2022) fou un il·lustrador alemany, autor de diversos llibres infantils.

## Trajectòria professional

Estudià disseny gràfic a l'Escola Folkwang d'Essen entre els anys 1967 i 1974, especialitzant-se en dibuix i gravat. Inicià la seva trajectòria professional com a il·lustrador independent de publicitat. L'any 1985 s'estenà en el món de la il·lustració de llibres infantils amb L'àguila que no volia volar. L'any 1990 començà a treballar com a professor d'il·lustració a la Universitat de Ciències Aplicades de Düsseldorf, i entre els anys 1997 i 2009 a la Universitat Bergische de Wuppertal. De 2009 a 2012, data de la seva jubilació, fou professor d'il·lustració a la Universitat d'Essen.
Les seves il·lustracions aparegueren en revistes com Esquire, GQ, Stern, Transatlantic i Twen.

### Premis

* 2003: Premi extraordinari del Premi Alemany de Literatura Juvenil (Deutscher Jugendliteraturpreis)
* 2003: Premi Gutenberg
* 2006: Premis Hans Christian Andersen
* 2017: Premi Memorial Astrid Lindgren

## Obra seleccionada
### Com a autor

* 1991: Leonard (En Leonard)
* 1992: Das Bärenwunder (El milagro del oso)
* 1997: Mrs. Meyer the Bird (La señora Meyer y el mirlo)
* 1999: Nachts
* 2001: Das Neue ABC-Buch
* 2005: The Big Question (La gran qüestió)
* 2008: Duck, Death and the Tulip (El pato, la muerte y el tulipán)

### Com a il·lustrador

* 1996: Dayre, Valérie. Die Menschenfresserin
* 2001: Holzwarth, Werner. The Story of the Little Mole Who Went in Search of Whodunit (La Talpeta que volia saber qui li havia fet allò en el cap)
* 2003: Verroen, Dolf. Ein Himmel für den kleinen Bären (El Oso en el parque de juegos)
* 2003: Moeyaert, Bart. De Schepping (La creación)
* 2005: Benett Hopkins, Lee. Oh, No! Where Are My Pants? and Other Disasters
* 2006: Belli, Gioconda. The Butterfly Workshop (El taller de les papallones)
* 2006: Moeyaert, Bart. Olek schoot een beer (El viaje de Olek)
* 2009: Chidgey, Catherine. The Fearsome Five (Els cinc horribles)
* 2010: Moeyaert, Bart. Het Paradijs (El paraíso)
* 2014: Lavie, Oren. Der Bär, der nicht da war. Kunstmann

## Referències

* 1 2 3 «Wolf Erlbruch - Autoren - Hanser Literaturverlage» (en alemany). [Consulta: 2 desembre 2020].
* 1 2 «Erlbruch, Wolf - Alex Författarlexikon» (en suec). [Consulta: 2 desembre 2020].
* ↑ «Wolf Erlbruch, Premio ALMA 2017» (en castellà), 06-04-2017. [Consulta: 2 desembre 2020].
* ↑ «Wolf Erlbruch - Goethe-Institut Hong Kong». [Consulta: 2 desembre 2020].
# Leonardo Alfredo Ramos Giró

Leonardo Alfredo Ramos Giró (Montevideo, 11 de setembre de 1969) és un futbolista uruguaià retirat.Leo Ramos va ser internacional per l'Uruguai en vuit ocasions. Va militar a nombrosos equips de l'Argentina, com ara Vélez Sársfield, Banfield, Estudiantes de La Plata, River Plate Chacarita Juniors. També va disputar la lliga espanyola a les files de la UD Salamanca, i a la xilena amb el Club Social y Deportivo Colo-Colo.

## Referències

* ↑ «Ficha de Jugador de selección: Leonardo Ramos». Tenfield.
* ↑ «RAMOS Leonardo Alfredo - Futbolista (ficha y estadisticas)». Futbol XXI.
* ↑ «Ficha del Jugador: Leo Ramos». LFP.
* ↑ BDFA profile

## Enllaços externs

* Fitxa del jugador
# Claude Dambury

Claude Dambury (Cayenne, Guaiana Francesa, 30 de juliol de 1971) és un futbolista que ha disputat dos partits amb la selecció de la Guaiana Francesa.

## Referències

* ↑ National Football Teams
# Conus miòpic

Un conus miòpic és un trastorn del fons d'ull que té una característica forma de lluna desenvolupada en la vora temporal de la disc òptic (i que poques vegades passa a la vora nasal) en els ulls miops. És causat principalment per canvis atròfics que estan determinats genèticament, amb una contribució menor de l'estirament a causa de l'allargament del globus ocular. En la miopia que ja no està progressant, la mitja lluna sol ser una troballa en la retinografia. No obstant això, en la miopia alta, es pot estendre fins als límits superior i inferior, o formar un anell complet al voltant del disc òptic i ocasionant un escotoma central.
El conus miòpic de vegades és descrit erròniament com una coroïditis, però no és un procés inflamatori i no evoluciona en paral·lel amb el grau de miopia. En general, tendeix a aparèixer després de l'edat mitjana de la vida. El conus miòpic s'associa sovint amb algun grau de degeneració de la retina i, ocasionalment, amb degeneració del vitri.

## Referències

* ↑ «Conus». Diccionari Enciclopèdic de Medicina. Barcelona: Grup Enciclopèdia Catalana. [Consulta: 21 març 2014].
# Triptyque des Monts et Châteaux

El Triptyque des Monts et Châteaux és una cursa ciclista per etapes que se celebra l'abril a Hainaut (Bèlgica). Creada el 1996, va ser amateur fins a la seva entrada al calendari de l'UCI Europa Tour el 2005. Sebastien Rosseler i Jasper Philipsen, amb dues victòries, són els ciclistes que més vegades l'han guanyat.

## Llista de guanyadors

| Any | Vencedor | Segon | Tercer |
| 1996 | Davy Dubbeldam | Danny Van der Massen | Edward Farenhout |
| 1997 | Michel Vermote | Christophe Coppieters | Guy Van Broekhoven |
| 1998 | Marcel Duijn | Geoffrey Demeyere | Jehudi Schoonacker |
| 1999 | Mathew Hayman | Marc Goetschalckx | Stephan Schreck |
| 2000 | Stijn Devolder | Erwin Van Der Auwera | Vincent van der Kooij |
| 2001 | Andrei Kàixetxkin | Kevin De Weert | Sébastien Rosseler |
| 2002 | Sébastien Rosseler | Mikhaïl Timoixin | Johan Vansummeren |
| 2003 | Sébastien Rosseler | Jurgen Van den Broeck | Niels Scheuneman |
| 2004 | Thomas Dekker | Bastiaan Giling | Rory Sutherland |
| 2005 | Marc de Maar | Heath Blackgrove | Benoît Sinner |
| 2006 | Lars Boom | Dmitri Kozontxuk | Huub Duyn |
| 2007 | Tom Leezer | Martijn Maaskant | Kevyn Ista |
| 2008 | Thomas De Gendt | Jan Bakelants | Sven Van Den Houte |
| 2009 | Kris Boeckmans | Romain Zingle | Jan Ghyselinck |
| 2010 | Jetse Bol | Taylor Phinney | Wilco Kelderman |
| 2011 | Tom Dumoulin | Jonathan Dufrasne | Vegard Stake Laengen |
| 2012 | Bob Jungels | Ivar Slik | Marc Goos |
| 2013 | Fábio Silvestre | Lawson Craddock | Jeroen Lepla |
| 2014 | Owain Doull | Tiesj Benoot | Alex Kirsch |
| 2015 | Lilian Calmejane | Owain Doull | Maxime Farazijn |
| 2016 | Mads Würtz Schmidt | Jonathan Dibben | Maximilian Schachmann |
| 2017 | Jasper Philipsen | Edward Dunbar | Neilson Powless |
| 2018 | Jasper Philipsen | Stan Dewulf | William Barta |
| 2019 | Mikkel Bjerg | Ian Garrison | Thomas Pidcock |
| 2022 | Enzo Paleni | Per Strand Hagenes | Stian Fredheim |

## Referències

* ↑ «Le Triptyque des Monts et Châteaux». Cycling Archives. [Consulta: 4 abril 2015].
* 1 2 «Le Triptyque des Monts et Châteaux (Bel) - Cat.2.2». [Consulta: 28 desembre 2022].

## Enllaços externs

* Palmarès a siteducyclisme.net
# Campionats del món de ciclisme en ruta de 1984

Els Campionats del món de ciclisme en ruta de 1984 es disputaren EL 2 de setembre de 1984 a Barcelona, Catalunya. Per culpa de la disputa dels Jocs Olímpics de Los Angeles sols es disputà la prova professional individual masculina.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Claude Criquielion Bèlgica | 6h 46' 46" | Claudio Corti Itàlia | + 14" | Steve Bauer Canadà | + 1' 01" |

## Medaller

| Posició | País | Or | Plata | Bronze | Total |
| 1 | Bèlgica | 1 | 0 | 0 | 1 |
| 2 | Itàlia | 0 | 1 | 0 | 1 |
| 3 | Canadà | 0 | 0 | 1 | 1 |
| Total | Total | 1 | 1 | 1 | 3 |

## Referències

* «Cyclisme - Championnats du Monde - 1984 - Hommes» (en francès). les-sports.info. [Consulta: 23 setembre 2013].
# RefTeX

RefTeX és un paquet de programari de gestió de referències dissenyat per usar amb Emacs i BibTeX. Pot col·laborar amb el popular paquet AUCTeX. Es distribueix sota la Llicència Pública General GNU.

## Enllaços externs

* Pàgina web del RefTeX (anglès)
# Grégory Arnolin

Grégory Arnolin, conegut com a Grégory (Livry-Gargan, França, 10 de novembre de 1980) és un futbolista professional francès, que ocupa la posició de defensa central. Actualment milita a les files del FC Goa de la Superlliga Índia.

## Carrera futbolística
### Inicis

Grégory és un jugador sorgit del planter del PSG, encara que mai ha arribat a debutar amb el primer equip de la capital francesa. De fet el jugador va anar de cessió en cessió fins a la finalització del seu contracte el 2001. El seu següent equip fou el Villemomble Sports, un equip de categories inferiors.

### Experiència portuguesa

Després de la carrera poc fructífera que l'esperava a França, decidí viatjar fins a Portugal. Allà començà a jugar a l'equip del Pedras Rubras de la Tercera Divisió Portuguesa. Amb aquest equip jugà dues bones temporades que el portaren fins al Gil Vicente, de la Liga de Honra, equip amb el qual jugà les dues temporades posteriors. Finalment l'estiu del 2006 fitxà pel Marítimo de la Primera Divisió Portuguesa, on va jugar a un bon nivell durant dues temporades. El seu últim equip a la Primera Divisió Portuguesa fou el Vitória Guimarães amb el qual va jugar la Lliga de Campions 2008-09.

### Sporting de Gijón

L'estiu del 2009 fitxà per l'Sporting de Gijón amb el qual va disputar gairebé tots els partits de la Primera Divisió 2009-10.

## Selecció

Va debutar amb la selecció de futbol de Martinica en el partit inaugural de la Copa d'Or de la CONCACAF de 2013. Va ser en la victòria 1-0 contra el Canadà.

## Referències

* ↑ «L'Sporting fitxa Grégory Arnolin per tres temporades». Web del Marca. [Consulta: 16 febrer 2010].
* ↑ «Canadá 0-1 Martinica» (en castellà). Soccerway, 07-07-2013. [Consulta: 24 juliol 2013].

## Enllaços externs

* Fitxa tècnica al web de l'Sporting Arxivat 2012-09-07 a Wayback Machine. (castellà)
* Fitxa tècnica a Goal.com (anglès)
* Fitxa a ESPN Arxivat 2010-04-20 a Wayback Machine. (anglès)
* Estadístiques a Soccerway (castellà)
# Leonardo

«Leonardo» té aquests significats:
Biografies:
* Leonardo da Vinci, arquitecte, músic, anatomista, inventor, enginyer, escultor i pintor italià.
* Leonardo DiCaprio, actor estatunidenc.
* Leonardo de Pisa (Leonardo Fibonacci), matemàtic italià.
* Leonardo Bruni, humanista, historiador i canceller de Florència.
* Leonardo Nascimento de Araújo, futbolista brasiler i actual entrenador.
* Leonardo dos Santos, futbolista brasiler.
* Leonardo José Aparecido Moura, futbolista brasiler.
* Leonardo Santiago, futbolista brasiler.
Toponímia:
Altres
# Claude Couinaud

Claude Couinaud (Neuilly-sur-Seine, 16 de febrer de 1922 — 4 de maig de 2008) va ser un cirurgià i anatomista francès que va fer importants contribucions en el camp de la cirurgia hepato-biliar.
Couinaud és conegut pels seus detallats estudis anatòmics del fetge i per ser el primer a descriure l'anatomia segmentària. Aquests fets anatòmics han permès el desenvolupament d'hepatectomies. El seu llibre Le foie: Études anatomiques et chirurgicales s'erigeix com l'obra fonamental de la cirurgia hepatobiliar i l'anatomia del segle xx.

## Bibliografia

* Le foie: Études anatomiques et chirurgicales, Issy-les-Moulineaux, Editorial Masson, 1957, 530 pàgines
* Anatomie de l'abdomen, petit bassin excepté, Rueil-Malmaison, Editiorial G. Doin, 1963, 702 pàgines

## Referències

* ↑ Francis Sutherland; Julie Harris, "Claude Couinaud: A Passion for the Liver" a la revista: Archives of Surgery 2002, tom 137, pàgines 1305-1310 (anglès)
# Framinghamia

Framinghamia és un gènere monotípic d'arnes de la família Crambidae descrit per Embrik Strand el 1920. La seva única espècie, Framinghamia helvalis, va ser descrita per Francis Walker el 1859. Es troba a Amèrica del Nord, on ha estat registrada des d'Alberta fins a New Brunswick, al sud de Utah, Texas i Florida. La localitat tipus és Framingham, Massachusetts.

## Referències

* ↑ «GlobIZ search». Global Information System on Pyraloidea. [Consulta: 26 febrer 2019].
* ↑ «801173.00 – 5262 – Framinghamia helvalis – (Walker, 1859)» (en anglès). North American Moth Photographers Group. Mississippi State University.
# Guillem Vidal Andreu

Guillem Vidal Andreu (Palma, 1941 - Palma, 23 de març de 2007) va ser un advocat i jurista mallorquí. El 1963 es llicencià en dret per la Universitat de Barcelona. Fou jutge de Maó (1967-70) i de Sabadell (1970-79) i magistrat jutge de Palma (1979-86). Va ser un dels fundadors de Jutges per la Democràcia.
Entre 1987 i 1994, ocupà el càrrec de president de l'Audiència Provincial de Palma. De 1994 a 2004 va ser president del Tribunal Superior de Justícia de Catalunya. Va ser professor de la Universitat Autònoma de Barcelona (1973-75), de la Universitat de les Illes Balears (1992-94) i del Centre Universitari Fundació Sant Pau de Barcelona (1995-99). Formà part de les comissions redactores de la reforma de la Compilació del Dret Especial de les Balears (1990) i de les Regles Mínimes del Procés Penal (1990). Ha publicat articles a les revistes especialitzades Cuadernos de la Facultad de Derecho i La Ley. El 2003 va rebre el Premi Ramon Llull i el 2004 el Premi Justícia de Catalunya.

## Referències

* ↑ «Mor Guillem Vidal, expresident del TSJC i fundador de Jutges per la Democràcia». El Periódico de Catalunya, 03-03-2007 [Consulta: 20 març 2008].
# El comissari i la nena

El comissari i la nena (originalment en alemany, Der Kommissar und das Kind) és un telefilm alemany del 2017 dirigit per Andreas Senn i se centra en el segrest d'una nena de dos anys. Per a l'actor principal Roeland Wiesnekker, és la primera pel·lícula criminal en el paper de l'investigador berlinès Martin Brühl. La pel·lícula es va estrenar el 20 de novembre de 2017 a ZDF. El 7 de desembre de 2020 el relat va continuar amb la pel·lícula Der Kommissar und die Wut. La versió doblada al català es va estrenar el 24 de setembre de 2022 a TV3.

## Referències

* ↑ «Der Kommissar und das Kind, TV-Film, 2016-2017» (en alemany). Crew United. [Consulta: 24 setembre 2022].
* ↑ «Pressemappe: Der Kommissar und das Kind: ZDF Presseportal».
* ↑ Andreas Senn. «Der Kommissar und das Kind». Zweites Deutsches Fernsehen (ZDF), good friends Filmproduktion.
* ↑ «Der Kommissar und die Wut».
* ↑ «El comissari i la nena». ésAdir. [Consulta: 30 octubre 2022].
# Sébastien Leclerc

Sébastien Leclerc, també anomenat Sébastien Leclerc I o Sébastien Leclerc el Vell (Metz, 26 de setembre de 1637 - París, 25 d'octubre de 1714) va ser un enginyer militar, pintor i gravador francès.
Fill d'un orfebre, de què va aprendre l'ofici, va ser un artista precoç, ja que el seu primer gravat està datat en 1650, als tretze anys. Va realitzar la carrera d'enginyer militar, que va compaginar amb l'art com afició. En 1665 es va instal·lar a París, on va entrar en el cercle del pintor Charles Le Brun. En 1669 va publicar una Pràctica de la Geometria il·lustrada per ell mateix. Va ser professor de Geometria i Perspectiva al taller dels Gobelins i en la Reial Acadèmia de Pintura i Escultura. En 1714 va publicar un Tractat d'arquitectura.
Autor prolífic, va realitzar unes quatre mil obres, la majoria gravats i dibuixos, preferentment paisatges, escenes religioses -sobretot de la vida de Crist - i militars -conquistas de Lluís XIV -, amb un estil ràpid i simple que denota la influència de Jacques Callot. Va ser artífex de la luxosa edició il·lustrada de Les Metamorfosis d'Ovidi (1676), així com les il·lustracions d'El Passeig de Sant Germán i la Història de Turena.
El seu fill Sébastien Leclerc II va ser també pintor.

## Referències

* 1 2 1988, p. 1131.
* ↑ Esteve Botey, 1935, p. 211.

## Bibliografia

* Diccionario Larousse de la Pintura. Barcelona: Planeta-Agostini, 1988. ISBN 84-395-0976-6.
* Esteve Botey, Francisco. Historia del grabado. Barcelona: Labor, 1935.
# Hamilton (Dakota del Nord)

Hamilton és una població dels Estats Units a l'estat de Dakota del Nord. Segons el cens del 2000 tenia 73 habitants.

## Demografia

Segons el cens del 2000, Hamilton tenia 73 habitants, 34 habitatges, i 21 famílies. La densitat de població era de 85,4 hab./km².
Dels 34 habitatges en un 20,6% hi vivien nens de menys de 18 anys, en un 50% hi vivien parelles casades, en un 5,9% dones solteres, i en un 38,2% no eren unitats familiars. En el 38,2% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,9% tenia menys de 18 anys, un 4,1% entre 18 i 24, un 20,5% entre 25 i 44, un 21,9% de 45 a 60 i un 31,5% 65 anys o més.
L'edat mediana era de 48 anys. Per cada 100 dones de 18 o més anys hi havia 90 homes.
La renda mediana per habitatge era de 35.625 $ i la renda mediana per família de 41.250 $. Els homes tenien una renda mediana de 46.875 $ mentre que les dones 28.125 $. La renda per capita de la població era de 28.501 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Xenacelomorfs

Els xenacelomorfs (Xenacoelomoroha) són un fílum de bilaterals basals que agrupa els xenoturbèl·lids i els acelomorfs. Es tracta d'animals molt petits i simples. Aquesta agrupació va ser suggerida per sinapomorfies morfològiques i confirmada per anàlisi de filogènia molecular, que han situat als xenacelomorfs com a grup germà dels nefrozous.

## Filogènia

El clade Xenacoelomorpha, que agrupa Acoelomorpha i el gènere Xenoturbella, va ser reconegut gràcies a estudis moleculars. En un principi, van ser considerats deuteròstoms, però anàlisis més recents del transcriptoma, han arribat a la conclusió que els xenacelomorfs són el grup germà dels nefrozous, un linatge que inclou tan els protostomats com els deuterostomats, esdevenint el clade més basal de bilaterals, segons mostra el cladograma següent:
| Bilateria | Xenacoelomorpha Nephrozoa Protostomia Spiralia Ecdysozoa Deuterostomia Ambulacraria Chordata |

## Taxonomia

Fílum Xenacoelomorpha
* Subfílum Acoelomorpha
** Ordre Acoela
** Ordre Nemertodermatida
* Subfílum Xenoturbellida

## Referències

* ↑ Lundin, K «The epidermal ciliary rootlets of Xenoturbella bocki (Xenoturbellida) revisited: new support for a possible kinship with the Acoelomorpha (Platyhelminthes)». Zoologica Scripta, 27, 3, 1998, pàg. 263–270. DOI: 10.1111/j.1463-6409.1998.tb00440.x.
* 1 2 Hejnol, A.; Obst, M.; Stamatakis, A.; Ott, M.; Rouse, G. W.; Edgecombe, G. D. «Assessing the root of bilaterian animals with scalable phylogenomic methods». Proceedings of the Royal Society B: Biological Sciences, 276, 1677, 2009, pàg. 4261–4270. DOI: 10.1098/rspb.2009.0896. PMC: 2817096. PMID: 19759036.
* ↑ Philippe, H.; Brinkmann, H.; Copley, R. R.; Moroz, L. L.; Nakano, H.; Poustka, A. J.; Wallberg, A.; Peterson, K. J.; Telford, M. J. «Acoelomorph flatworms are deuterostomes related to Xenoturbella». Nature, 470, 7333, 10-02-2011, pàg. 255–258. Bibcode: 2011Natur.470..255P. DOI: 10.1038/nature09676. PMC: 4025995. PMID: 21307940.
* ↑ Perseke, M.; Hankeln, T.; Weich, B.; Fritzsch, G.; Stadler, P.F.; Israelsson, O.; Bernhard, D.; Schlegel, M. «The mitochondrial DNA of Xenoturbella bocki: genomic architecture and phylogenetic analysis». Theory Biosci, 126, 1, 01-08-2007, pàg. 35–42. Arxivat de l'original el 2019-04-24. DOI: 10.1007/s12064-007-0007-7. PMID: 18087755 [Consulta: 10 març 2020].
* ↑ Cannon, J.T.; Vellutini, B.C.; Smith, J.; Ronquist, F.; Jondelius, U.; Hejnol, A. «Xenacoelomorpha is the sister group to Nephrozoa». Nature, 530, 7588, 04-02-2016, pàg. 89–93. Bibcode: 2016Natur.530...89C. DOI: 10.1038/nature16520. PMID: 26842059.
# Framura

Framura (Framua en lígur) és un comune (municipi) a la Província de La Spezia, a la regió italiana de Ligúria, situat uns 50 km. al sud-est de Gènova i uns 25 km. al nord-oest de La Spezia. L'1 de gener de 2018, tenia 653 habitants i la seva àrea era de 18,9 km².
Al municipi de Framura hi ha les següents frazione (entitats, que poden ser pobles o llogarets): Anzo, Ravecca, Setta, Costa, i Castagnola.
Limita amb els següents municipis: Bonassola, Carrodano, Deiva Marina i Levanto.

## Història

Durant la Segona Guerra Mundial, dues missions nord-americanes de 15 homes, anomenades Operacions Ginny I i II, van intentar aterrar i fer explotar un túnel ferroviari entre Framura i Bonassola. Ambdues missions van fracassar. Els soldats de la segona missió van ser executats per l'exèrcit alemany i enterrats en una fossa comuna.

## Referències

* ↑ El topònim lígur apareix al llibre-diccionari de Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Nuova Editrice Genovese.
* ↑ Totes les dades demogràfiques i altres estadístiques: Istituto Nazionale di Statistica (Istat).
* ↑ OSS Operation Ginny met with a tragic end during the Italian Campaign Arxivat 2009-04-20 a Wayback Machine., WWII History Magazine, Sept 2005, Don Smart, accessed 2 August 2013